Pannwitz s-a predat pe 11 mai 1945 trupelor britanice. Cazacii pe care îi comandase au fost predați de către britanici forțelor sovietice la Lienz, în Austria. (Această acțiune este numită de unii autori „Trădarea cazacilor”). Numeroși cazaci au fost uciși de ofițerii serviciului sovietic de contrainformații (SMERȘ), sau sau sinucis pentru a nu fi repatriați. Ofițerii britanici i-au comunicat lui Pannwitz că, dat fiind faptul că el era cetățean german, nu urma să fie predat sovieticilor în vederea „repatrierii”. Cu toate acestea, generalul von Pannwitz a insistat să rămână alături de subordonații săi și s-a predat voluntar autorităților sovietice.